
Intelligence operations 

Abstract: The global political and security situation has a significant impact on the activities of the intelligence 
services. The characteristics of the current security environment are real challenges for intelligence services, in the 
specific actions carried out by them to achieve a clearer picture of the situation for decision makers. Intelligence 
operations generally considered to be actions specific to the civilian intelligence services, have gone beyond their 
scope and become common actions for military intelligence services and structures. Thus, in the second world 
conflagration of the last century and in other major regional conflicts that followed, military intelligence services and 
structures carried out intelligence operations, which aimed to provide intelligence support to commanders on the 
battlefield or gaining advantages that influence success in the military actions. 

Operații de intelligence 

Rezumat: Situaţia politică și de securitate de la nivel global își pune semnificativ amprenta asupra activităților 
desfășurate de către serviciile de informaţii. Caracteristici ale mediului de securitate actual sunt adevărate provocă- 
ri pentru serviciile de informaţii, în acţiunile specifice desfășurate de către acestea pentru realizarea unei imagini 
cât mai clare asupra situaţiei pentru factorii de decizie. Operatiile de intelligence, considerate în general acțiuni spe- 
cifice serviciilor de informații civile, au depășit sfera acestora de activitate și au devenit acțiuni comune pentru ser- 
viciile şi structurile de informații militare. Astfel, în cea de a doua conflagrație mondială a secolului trecut și în alte 
conflicte regionale majore, care au urmat acesteia, serviciile și structurile de informații militare au desfășurat opera- 
tii de intelligence care au avut ca scop realizarea sprijinului cu informaţii a comandanților din câmpul de luptă sau 
obținerea unor avantaje care să influențeze succesul în acțiunile militare. 

Cuvinte-cheie: operație de intelligence, acoperire, contrainformaţii, propagandă. 


Introducere 


Istoria ne indică faptul că, în planificarea și du- 
cerea conflictelor militare, culegerea de informații 
a reprezentat unul din factorii decisivi, care au in- 
fluenţat în mod pozitiv obținerea succesului. Con- 
ceptul de „operaţie de intelligence” în sprijinul acțiu- 
nilor militare este unul de actualitate, aflat în aten- 
tia gânditorilor militari. 

De regulă, atunci când în faţa cititorului este a- 
dus conceptul de operaţie de intelligence, mintea 
acestuia va avea tendința să meargă către acțiuni 
secrete, planificate și desfășurate la nivel înalt. De 
altfel, povești cu servicii secrete, abordate în filme 
precum cele din seria „James Bond” sau „Jason 
Bourne”, au avut un succes deosebit la public. Tre- 
buie avut în vedere faptul că, în realitate, lucrurile 


nu stau chiar așa cum au fost prezentate în dife- 
rite cărţi sau filme, al căror scop a fost obținerea 
unui profit. 


Ce este operaţia de intelligence? 

Dicţionarul de termeni militari al Departamentu- 
lui apărării al SUA definește operaţia de intelligence 
ca fiind o varietate de sarcini specifice de informa- 
tii și contrainformaţii, care sunt îndeplinite de către 
structurile de informaţii/contrainformaţii, prin activi- 
tăi ale unui proces de intelligence!. Această opera- 
tie include planificare și direcționare, culegere, pro- 


1 ***, DOD Dictionary of Military and Associated Terms, Office 
of the Chairman of the Joint Chiefs of Staff, Washington D.C.: 
The Joint Staff, January 2020, p. 108. 

cesare și exploatare, analiză și producţie, disemi- 
nare și integrare, evaluare și feedback. 

O abordare interesantă cu privire la acest con- 
cept este prezentată în articolul cu titlul „Operații 
de Intelligence — concept și structură”, unde auto- 
rii definesc operaţia de intelligence ca un proiect 
complex și unic, care este întreprins în viitor pen- 
tru a-și îndeplini obiectivele într-o perioadă de timp 
determinată și cu resursele avute la dispoziție. 

Potrivit site-ului unuia din cele mai mari servicii 
de informaţii externe din lume, Agenţia Centrală de 
Informaţii a SUA (Central Intelligence Agency — CIA), 
operaţiile de intelligence sunt grupate în acţiuni: de 
influențare politică; acoperite; foreign intelligence; 
speciale în timp de război; de contrainformaţii; de 
inducere în eroare; de propagandă. 


Operații de intelligence de influențare politică 

Un exemplu elocvent de operaţie de intelligence 
de influențare politică este cea desfășurată de că- 
tre serviciile de informaţii ale Federaţiei Ruse pe 
timpul campaniei electorale desfășurate în SUA, 
cu prilejul alegerilor prezidenţiale din 2016. Agen- 
tia de Cercetare a Internetului (Internet Research 
Agency — IRA) este o instituţie rusească cu sediul 
la Sankt Petersburg, care, în perioada 2013-2016, 
a creat mii de conturi de socializare, presupuse a 
fi ale unor cetățeni americani, prin intermediul că- 
rora au fost susținute grupuri politice radicale și au 
fost planificate sau promovate evenimente în spri- 
jinul lui Donald Trump și împotriva lui Hillary Clinton. 
Articolele fabricate și dezinformarea au fost răs- 
pândite din intermediul mass-media controlate de 
către guvernul rus și promovate pe social media. 
În plus, hackerii informatici afiliați la serviciul de in- 
formaţii militare rus (/naenoe PaseeObreamernbnoe 
Ynpaenenue — GRU) s-au infiltrat în reţelele și sis- 
temele de informaţii ale Comitetului Naţional Demo- 
crat (Democratic National Committee — DNC), ale 
Comitetului Campaniei pentru Congresul Democrat 
(Democratic Congressional Campaign Committee — 
DCCC) și al oficialilor de campanie a lui H. Clinton 
și au difuzat public în timpul campaniei electorale 
dosarele furate și e-mailuri prin „DCLeaks”, „Guccifer 
2.0” și „WikiLeaks”. În cele din urmă, mai multe 
persoane conectate cu Federaţia Rusă au luat le- 
gătura cu diverși asociaţi ai campaniei lui D. Trump, 
oferind oportunități de afaceri „Organizaţiei Trump” 
și informaţii defăimătoare la adresa lui H. Clinton. 

Un alt exemplu de acţiune de intelligence care 


2 Dragan Manojlović, Saša Mijalkovic, Božidar Banović, 
„Intelligence Operations: Conception and Structure”, Vojno delo, 
vol. 63, br. 4, 2011, URL: http://147.91.1.86/bitstream/handle/ 
123456789/384/382.pdf?sequence=1&isAllowed=y, accesat la 
13.02.2018. 

3 xx, „Intelligence Operations”, în Intelligence in the War of 
Independence, Historical Document, CIA, 5 September 2013, 
URL: https://www.cia.gov/library/publications/intelligence-history/ 
intelligence/intellopos.html, accesat la 04.04.2020. 


a avut ca principal scop influențarea politică a fost 
operatia „Gayaneh”, desfăşurată de către serviciile 
de informații sovietice pe teritoriul statelor eliberate 
de către Armata Roșie, din Europa de Est și Cen- 
trală, înainte și până la instalarea la conducerea lor 
a unui regim comunist. După victoria de la Stalin- 
grad de la începutul anului 1943, liderul sovietic, 
losif Vissarionovich Stalin, a avut o întrevedere cu 
șeful serviciului său de informaţii, Lavrenti Beria, 
pe parcursul căreia au pus la punct anumite deta- 
lii ale operaţiei. În cartea „Moștenirea Kremlinului. 
Rolul spionajului în sistemul comunist de guverna- 
re”, fostul general de securitate, Ilon Mihai Pacepa, 
descrie cele două faze ale operaţiei „Gayaneh” 
desfășurate pe teritoriul României”. Iniţial au fost 
trimiși în țara noastră agenţi recrutaţi de către ser- 
viciul de informații sovietic, care aveau rădăcini ro- 
mânești, dar care manifestau atitudini împotriva re- 
gimului de la aceea vreme. Înainte de momentul 
23 august 1944, misiunea acestora a fost să se in- 
filtreze în rândul Partidului Comunist din România 
și să sprijine activitatea ilegală a acestuia. După 
23 august, au fost infiltrați noi agenţi sovietici care 
au ocupat funcţii de conducere în instituţiile statu- 
lui nou create. Astfel, până în 1964 sunt puse ba- 
zele unui serviciu de informaţii (Securitate), capa- 
bil să exercite acţiuni de supraveghere și constrân- 
gere asupra cetățenilor români. Acest serviciu era 
considerat un frate mai mic al serviciului de infor- 
matii de la Moscova. 


Operatii de intelligence acoperite 

Operatiile de intelligence acoperite se caracteri- 
zează prin faptul că organizatorii acesteia încear- 
că să ascundă scopul operaţiei, precum și afilierea 
sau relaționarea dintre participanţi. Diferenţa dintre 
acoperit și clandestin este dată de faptul că prin 
acoperit se încearcă ascunderea identităţii benefi- 
ciarului, în timp ce la clandestin se încearcă acope- 
rirea operaţiei. Anumiți autori consideră că elemen- 
tele de informaţii desfășoară operaţii acoperite, iar 
Forțele pentru Operații Speciale desfășoară opera- 
tii clandestine. 

De-a lungul istoriei au fost desfășurate foarte mul- 
te operaţii de intelligence acoperite, care au avut ca 
scop obţinerea de informații despre potenţiali adver- 
sari, încă din perioada de pace. În acest context, 
se poate spune că astfel de operaţii fac parte din 


+ lon Mihai Pacepa este un fost general al serviciului de in- 
formaţii comunist din România, cunoscut sub denumirea de 
„Securitate”, care în iulie 1978, a defectat și a cerut azil politic 
în SUA. La 17 august 1978, Tribunalul Suprem al Republicii 
Socialiste România, îl condamna la moarte. Institutul de Inves- 
tigare a Crimelor Comunismului și Memoria Exilului Românesc 
i-a adresat, în 16 august 2013, o scrisoare de invitaţie pentru 
a participa în România la o serie de conferițe și întâlniri cu 
studenți din diferite universităţi, însă acesta nu a dat curs in- 
vitaţiei. 

5 lon Mihai Pacepa, Moștenirea Kremlinului. Rolul spionajului în sis- 
temul comunist de guvernare, Editura Humanitas, București, 2013. 

modul de acţiune al serviciilor de informaţii în sco- 
pul avertizării timpurii ai liderilor politico-militari. 


Foreign intelligence 

Pentru „foreign intelligence” nu se poate spune 
că există un termen similar în limba română. Tra- 
dus ar însemna „informații străine”, ceea ce este 
lipsit de sens. Foreign intelligence reprezintă acele 
operaţii care au ca obiectiv obținerea de informații 
despre capabilitățile, intenţiile și activităţile puteri- 
lor, organizaţiilor sau persoanelor străine, însă nu 
includ și contrainformaţiile, precum și despre acti- 
vităţile de terorism internaţional“. 

O astfel de operaţie a fost desfășurată înainte 
de izbucnirea celui de-al Doilea Război Mondial, 
când un angajat al Biroului Cifru al Ministerului a- 
părării german, Hans-Thilo Schmidt, este recrutat 
de către serviciul secret francez. Anterior implică- 
rii serviciului de informații, H.T. Schmidt făcuse o 
vizită la ambasada franceză din Berlin, pe timpul 
căreia a manifestat disponibilitate la colaborare, în 
schimbul unor sume de bani. După abordarea aces- 
tuia de către agenţii serviciului de informaţii fran- 
cez, timp de aproape un deceniu, a fost dirijat în 
scopul extragerii de informaţii secrete, care pri- 
veau cifrul Ministerului apărării german. Mai târziu, 
aceste informații au avut un aport decisiv la spar- 
gerea codului folosit de către trupele germane pen- 
tru transmiterea informațiilor clasificate. 


Operația specială în timp de război 

Una din operaţiile speciale în timp de război a 
fost cea desfășurată pentru eliminarea liderului or- 
ganizaţiei teroriste Al-Qaida, Osama bin Laden, con- 
siderat prim suspect pentru atentatele din 11 sep- 
tembrie 2001, de la New York. În data de 2 mai 
2011, liderul terorist a fost împușcat în urma unei 
acțiuni a serviciilor speciale americane, în localita- 
tea Abbottabad, situată la aproximativ 100 km N- 
NE de Islamabad. Operația a durat aproximativ 40 
de minute, iar pe timpul acesteia, în afară de Bin 
Laden, au mai fost uciși trei bărbaţi și o femeie. 
Printre morţi s-a numărat și unul dintre fiii lui Bin 
Laden. Șase persoane au fost arestate, dintre ca- 
re trei soții și fiii a lui Bin Laden. 

Operația de eliminare a cunoscutului lider tero- 
rist a început cu luni de zile înainte și a cuprins o 
serie de activităţi de intelligence, care au avut ca 
scop identificarea locului în care se ascundea, pre- 
cum și alte detalii care au venit în sprijinul echipe- 
lor care au executat acțiunea decisivă. 


Operația de contrainformaţii 
Activităţile serviciilor de contrainformaţii constau 
în culegerea de informaţii și activităţi desfășurate pen- 


6 «xx, DOD Dictionary of Military and Associated Terms, Office 
of the Chairman of the Joint Chiefs of Staff, Washington D.C.: 
The Joint Staff, January 2020, p. 87. 


tru protecția împotriva acţiunilor de spionaj, activi- 
tăților altor servicii de informații, sabotajului, asasi- 
natelor desfășurate de către sau în interesul guver- 
nelor străine sau elemente ale unor organizații străi- 
ne, persoane sau activităţi de terorism internaţional”. 

În anul 1962, doi cetățeni sovietici care lucrau 
la Naţiunile Unite, unul agent al serviciului de infor- 
matii militare GRU, iar celălalt al serviciului de infor- 
mații pentru securitatea statului (Komumem l ocy- 
Gapcmeennou Pe3onacnocmu — KGB), au contac- 
tat aproape simultan Biroul Federal de Investigații 
(Federal Bureau of Investigation — FBI) al SUA și 
s-au oferit să vândă secrete sovietice. FBI le-a atri- 
buit nume de cod „Top Hat” și „Fedora” și au de- 
clanșat ample activități de contrainformaţii pentru 
ai controla pe cei doi posibili defectori. Printre alte- 
le, persoanele respective au furnizat informaţii des- 
pre capacităţile rachetelor strategice sovietice. 


Operația de dezinformare 

Vitaliy Yurchenko, un înalt oficial al serviciilor de 
informaţii sovietice, a defectat în Occident la 1 au- 
gust 1985. El a furnizat informaţii către CIA despre 
Edward Lee Howard, un ofițer al agenţiei ameri- 
cane care lucra pentru KGB. La 2 noiembrie 1985, 
la trei luni după sosirea sa în SUA, Yurchenko a 
redefectat. La înapoierea în Uniunea Sovietică, el 
nu numai că nu a fost împușcat, dar nici măcar nu 
a fost concediat, întorcându-se acasă ca un adevă- 
rat erou. În acest context, s-a putut concluziona că 
Yurchenko defectase cu misiunea de a răspândi 
mesaje de dezinformare. 


| Schema Operațiunii } 
Infektion 2.0 


Devine subiect 
inevitabil 
de tratat in 
mass-media 
internaționale 


Figura nr. 1 - Schema operatiei „Infektion”? 


7 xx*, „Chapter 3 - Operations and Techniques”, în FM 34-60: 
Counterintelligence, Headquarters Department of the Army, 
Washington, D.C., 3 October 1995, URL: https://fas.org/irp/dod 
dir/army/fm34-60/f34-60_3.htm, accesat la 04.04.2020. 

8 Potrivit Counterintelligence Glossary — Terms & Definitions of 
Interest for CI Professionals din iulie 2014 (p. 106), defectorul 
este o persoană care și-a abandonat în mod conștient loialita- 
tea faţă de țara sa și care deține informații de valoare pentru o 
altă țară sau țări. 

9 xxx, „Campaniile de manipulare ale Rusiei, între tehnica revo- 
luţionară și reinterpretarea tehnicilor KGB”, EurActiv, 30 mar- 
tie 2020, URL: https:/Mwww.euractiv.ro/facts-not-fake/campaniile- 
de-manipulare-ale-rusiei-intre-tehnica-revolutionara-si-reinterpre 
tarea-tehnicilor-kgb-18234, accesat la 04.04.2020. 

Operația „Infektion” este numele de cod dat de 
către experţii Atlantic Council's Digital Forensic 
Research Lab unei ample operaţii de intelligence, 
desfășurate de către serviciile de informații sovie- 
tice în anii '80. În această perioadă, KGB a lansat 
o amplă operaţie de „infectare” a opiniei publice 
prin care s-a urmărit acreditarea ideii că virusul HIV/ 
SIDA ar fi fost dezvoltat în laboratoarele america- 
ne, pe post de armă biologică. 

Această operaţie s-a desfășurat în cinci faze. 
În faza 1, care s-a desfășurat în laboratoarele KGB, 
a fost creată „informaţia” care urma să facă obiec- 
tul dezinformării. În faza a 2-a, a avut loc disemi- 
narea informației în medii unde grupurile ţintă ale 
dezinformării au avut acces la ea, fără mari efor- 
turi. În faza a 3-a, s-a trecut la promovarea intensă 
a „informaţiei” folosind canalele media de nivel in- 
ternaţional avute la dispoziţie. Această etapă s-a 
desfășurat până în momentul în care „informaţia” 
respectivă a devenit subiect tratat de către agentii- 
le de mass-media internaţională (faza a 4-a). În ul- 
tima fază a operaţiei de dezinformare, s-au urmă- 
rit rezultatele produse de „informaţie”. 


Propaganda 

Una din regiunile importante, unde F. Rusă și-a 
concentrat acţiunile de propagandă în scopul spo- 
ririi influenţei sale în această zonă, este cea a Bal- 
canilor. Potrivit unui articol al jurnalistului Robert 
Manea, influenţa rusească în Balcani a crescut sem- 
nificativ în ultimii ani!0. Serviciile de informații ale F. 
Ruse sunt prezente în zonă și își desfășoară acti- 
vitatea în diferite moduri. Moscova își folosește ele- 
mentele de „soft power” şi încearcă să fie persua- 
sivă și atractivă prin evidenţierea legăturilor cultu- 
rale și religioase ale F. Ruse cu regiunea. În acest 
sens, este sprijinită activitatea jurnaliștilor și plat- 
formelor media din regiune, favorabile Moscovei, 
sperând să răspândească narativa pro-rusă și pe 
cea anti-occidentală în limbile locale. De asemenea, 
este oferit conţinut gratuit prin agenţiile de știri ru- 
sești, precum Sputnik, făcând astfel ca narativele 
favorabile F. Ruse să circule în media din Balcani. 

Potrivit unui articol publicat pe site-ul EurActiv, 
„campaniile de manipulare și dezinformare ale 
Rusiei pot fi privite în două feluri: fie ca tehnică re- 
voluţionară de remodelare a ordinii mondiale, ori 
ca o reinterpretare a tehnicilor folosite de KGB în 
timpul Războiului Rece... Calea de mijloc este în- 
să cea mai potrivită pentru a descrie operațiunile 
duse de regimul lui Putin la aproape 30 de ani de 
la sfârșitul Războiului Rece. Prin combinarea mă- 
surilor active ale Uniunii Sovietice cu avansul teh- 


19 Robert Manea, „Propaganda rusă în Balcani — cum încear- 
că Moscova să își sporească influenţa în această regiune”, 
MediaStandard, 19 februarie 2019, URL: https://mediastandard.ro/ 
propaganda-rusa-in-balcani-cum-incearca-moscova-sa-isi-spo 
reasca-influenta-in-aceasta-regiune, accesat la 13.03.2020. 


nologic din ultimele decenii, Rusia a reușit să imple- 
menteze un model efectiv din mai multe puncte de 
vedere”. 


Operația de intelligence în sprijinul acţiunilor 
militare 

Pe lângă operaţiile de intelligence, prezentate 
anterior, care, de regulă, sunt specifice serviciilor 
de informaţii civile, se poate adăuga operaţia de 
intelligence desfășurată în sprijinul acţiunilor mili- 
tare. În abordarea americană, acest tip de opera- 
ție de intelligence reprezintă „...sarcini îndeplinite 
de către unităţile de informaţii militare și de către 
soldaţi pentru obţinerea informaţiilor, care să răs- 
pundă cererilor de informații validate. Operatiile de 
intelligence culeg informaţii despre activităţile și re- 
sursele amenințării sau informaţii referitoare la me- 
diul operaţional”!?. 

Dacă privim ce s-a întâmplat în operațiile mili- 
tare recente din Irak și Afganistan, se poate spune 
că definiția prezentată mai sus are anumite lipsu- 
ri. Atât în operaţia „Iraqi Freedom”, cât și în ope- 
rația „Enduring Freedom”, pe timpul planificării și 
ducerii acţiunilor militare de către forțele armate 
americane și cele de Coaliţie, întreaga comunitate 
de informaţii americană a fost implicată în culege- 
rea de date și informații și elaborarea unor produ- 
se de informații, în sprijinul acţiunilor militare. Pe 
timpul planificării și desfășurării celor două opera- 
tii militare, la nivelul Comunităţii naţionale de infor- 
matii americane, Agenţia de Informaţii a Apărării 
(Defence Intelligence Agency — DIA) și-a asumat 
rolul de coordonator activităţilor de intelligence des- 
făşurate în sprijinul acţiunilor militare. 

Apreciez că operaţia de intelligence în sprijinul 
acțiunilor militare este planificată de către structuri 
militare de informații și executată cu sprijinul altor 
structuri militare sau civile. Ea are ca scop obține- 
rea de date și informații, care răspund cererilor prio- 
ritare de informații ale comandantului structurii mi- 
litare în sprijinul căreia este desfășurată respecti- 
va operaţie de intelligence. 

Una din cele mai cunoscute operaţii de intelligence 
este cea desfășurată de către serviciile de informa- 
tii militare și civile ale Aliaților, pe timpul celei de-a 
doua conflagrații mondiale, pentru spargerea codu- 
lui folosit de către sistemul criptografic „Enigma”E:. 
Această mașină dispunea de un sistem de cripta- 
re, care, potrivit unor specialiști ai vremii, ar fi fost 
indestructibil. Operația de spargere a codului folo- 


11 *x*, „Campaniile de manipulare ale Rusiei, între tehnica revo- 
luţionară și reinterpretarea tehnicilor KGB”, EurActiv, 30 mar- 
tie 2020. 

12 **, FM 2-0: Intelligence Operations, Headquarters Department 
of the Army, Washington, D.C., 15 April 2014, p. 1-1, URL: 
https:/mwww.bits.de/NRANEU/others/amd-us-archive/fm2-0%28 
14%29.pdf, accesat la 04.04.2020. 

13 „Enigma” este numele dat de către germani sistemului crip- 
tografic utilizat de către armata germană. 

sit de către sistemele germane „Enigma” a constat 
în interceptarea transmisiilor radio germane și mun- 
că de decodificare!*. Este remarcată aici coopera- 
rea franco-poloneză. 

În Polonia, sarcina descifrării codului folosit de 
sistemul criptografic german a revenit structurii de 
contrainformaţii radio, care se afla în structura ser- 
viciilor speciale militare din cadrul Direcţiei a Il-a a 
Marelui Stat Major al Armatei poloneze?5. Descope- 
ririle realizate de către specialiștii polonezi în deco- 
dificare, ulterior combinate cu informaţiile obținute 
de către serviciul de informații francez de la un tră- 
dător din cadrul Ministerului apărării german, au dus 
la spargerea codului. Folosind rezultatele obținute 
în cooperarea franco-poloneză, serviciile america- 
ne și britanice vor reuși să spargă codurile, conside- 
rate mult mai solide, folosite de sistemele „Enigma” 
ale Forţelor navale germane. 


Concluzii 

Din exemplele prezentate, se poate observa că 
în special statele, prin intermediul serviciilor de in- 
formaţii, desfășoară o gamă largă de operaţii de 
intelligence, care au ca scop obţinerea de date și 
informații, manipularea liderilor politici ai unor sta- 
te potențial adverse, dezinformarea opiniei publice 
dintr-o anumită zonă sau stat în care se manifestă 
ostilitate faţă de statul care inițiază astfel de ope- 
rație, promovarea unei imagini favorabile, precum 
și sprijinul acţiunilor militare. 

Operatiile de intelligence desfășurate în spriji- 
nul acţiunilor militare presupun crearea unei ima- 
gini cât mai complete a câmpului de luptă pentru 
comandanți și personalul subordonat, implicaţi în 
planificarea și conducerea acţiunilor militare. De 
asemenea, acest tip de operaţii pot urmări obține- 
rea unor avantaje majore în câmpul de luptă, care 
influențează în mod pozitiv îndeplinirea obiectivelor 
propuse și obținerea succesului. 


14 Sebag-Montefiore Hugh, Enigma: The Battle for the Code, 
Cassell Military Paperbacks, London, 2004. 

15 Bogusław Kubisz, „Polonezii: primii învingători ai „Enigmei””, 
Historia, f.a. URL: https:/Mmww.historia.ro/sectiune/general/articol/ 
polonezii-primii-invingatorii-ai-enigmei, accesat la 15.05.2020. 

